Γιάννης Παντακίδης

Ο Γιάννης Παντακίδης (γεννημένος στις 5 Φεβρουαρίου του 1985) είναι Έλληνας πετοσφαιριστής που αγωνιζόταν στην ομάδα του Π.Α.Ο.Κ. στη θέση του κεντρικού μέχρι και τον Ιούνιο 2018, όταν και ανακοίνωσε το τέλος της καριέρας του. Πλέον αγωνίζεται στον Αριστοτέλη Σκύδρας, ενώ έχει αναλάβει χρέη προπονητή στις ακαδημίες του Φ.Ο. Αριδαίας.Έναρξη συνεργασίας με τον πρώην παίκτη βόλεϊ και αρχηγό του ΠΑΟΚ Γιάννη Παντακίδη , ανακοίνωση του Φ.Ο. Αριδαίας στο blog foaridaias.gr, 22 Αυγούστου 2018

 Καριέρα ως αθλητής 
Ο Γιάννης Παντακίδης ξεκίνησε την καριέρα του από τον Αριστοτέλη Σκύδρας το 2005, και την επόμενη χρονιά πήρε μεταγραφή για τον Π.Α.Ο.Κ.. Ουσιαστικά αγωνίστηκε για την ομάδα της Θεσσαλονίκης σε όλη του την καριέρα με ένα διάλειμμα την περίοδο 2011-2012, όπου φόρεσε τη φανέλα της Λαμίας. Έχει συνδυάσει το όνομά του με τις επιτυχίες του Π.Α.Ο.Κ. κατακτώντας το νταμπλ του 2015, τα πρωταθλήματα του 2016 και 2017 και το κύπελλο του 2018. Τον Ιούνιο του 2018 ανακοίνωσε το τέλος της καριέρας του εξαιτίας τραυματισμού,Γιάννη, σε ευχαριστούμε! , άρθρο από τον ιστότοπο paok24.com, 21 Ιουνίου 2018 και πλέον έχει επιστρέψει στον Αριστοτέλη Σκύδρας, αγωνιζόμενος στο πρωτάθλημα της Β' Εθνικής (ΕΣΠΕΜ).

 Καριέρα ως προπονητής 
Στις 22 Αυγούστου 2018, ανακοινώθηκε από τον Φ.Ο. Αριδαίας ότι ο Γιάννης Παντακίδης θα είναι προπονητής στις ακαδημίες της ομάδας.

 Τίτλοι και Διακρίσεις 
 3 Πρωταθλήματα Ελλάδας:
2015, 2016, 2017
 2 Κύπελλα Ελλάδας:
2015, 2018

 Παραπομπές 

 Πηγές 
Γιάννης Παντακίδης

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟΚ